চলিত বছৰৰ শেষৰ ফালে ত্ৰিপুৰা মুকলিত মলত্যাগ মুক্ত (ODF) ৰাজ্য হিচাপে পৰিগণিত হ'বলৈ গৈ আছে। ২ অক্টোবৰত ৰাজ্যখনৰ মুখ্য মন্ত্ৰী বিপ্লব কুমাৰে দেবে এই কথা ঘোষণা কৰি হৈছে যে চলিত বৰ্ষৰ ৩১ ডিচেম্বৰৰ ভিতৰত ত্ৰিপুৰাক মুকলিত মলত্যাগ মুক্ত ৰাজ্য হিচাপে ঘোষণা কৰা হ'ব।
মুখ্য মন্ত্ৰীগৰাকীয়ে আৰু জনাইছে যে এই একেই লক্ষ্য আগত ৰাখি ৰাজ্য চৰকাৰে ৫০ টা 'স্মাৰ্ট টয়লেট' নিৰ্মাণ কৰা হ'ব। ইয়াৰে ২৫ টা গাঁও এলেকাত আৰু ২৫টা নগৰীয়া বস্তি অঞ্চলত নিৰ্মাণ কৰা হ'ব বুলি মুখ্য মন্ত্ৰী বিপ্লব দেবে জনাইছে। মুখ্য মন্ত্ৰীগৰাকীয়ে আৰু জনাইছে যে প্ৰতিটো টয়লেটত সৰ্বমুঠ ১৪ লাখ টকা ব্যয় হ'ব আৰু কেন্দ্ৰই প্ৰতিটো টয়লেটৰ বাবদ ৪ লাখ টকা যোগান ধৰিব আৰু আৰু ৰাজ্য চৰকাৰে বাকী ১০ লাখ টকাৰ ব্যয় বহন কৰিব।
তাৰোপৰি, সমগ্ৰ ত্ৰিপুৰাক মুকলিত মলত্যাগ মুক্ত ৰাজ্য হিচাপে গঢ়ি তোলাৰ বাবে ৰাজ্য আৰু কেন্দ্ৰ চৰকাৰৰ বিত্তীয় সাহায্যত কেইবা শ টয়লেট নিৰ্মাণ কৰা হৈছে বুলি মুখ্য মন্ত্ৰীজনে জনায়।
স্থানীয় বাসিন্দাসকলে মুখ্য মন্ত্ৰীয়ে তেওঋঁলোকৰ এলেকাটোলৈ অহাত আনন্দ প্ৰকাশ কৰি কৈছে যে চৰকাৰে টয়লেট নিৰ্মাণত সহায় কৰিলে তেওঁলোক যথেষ্ট উপকৃত হ'ব।
উল্লেখ্য যে স্বচ্ছ ভাৰত অভিযানৰ অন্তৰ্গত মুঠতে ১১খন ৰাজ্য আৰু কেন্দ্ৰীয় শাসিত এলেকাক মুকলিত মলত্যাগ মুক্ত এলেকা হিচাপে ঘোষণা কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
